Ehdotus neuvoston asetus Tsekin tasavallasta peräisin olevien kalojen ja kalastustuotteiden tuontia koskevien yksipuolisten toimenpiteiden toteuttamisesta ja neuvoston asetuksen muuttamisesta /* KOM/2002/0115 lopull. - ACC 2002/0056 */



Virallinen lehti nro 262 E , 29/10/2002 s. 0018 - 0020



Ehdotus NEUVOSTON ASETUS Tsekin tasavallasta peräisin olevien kalojen ja kalastustuotteiden tuontia koskevien yksipuolisten toimenpiteiden toteuttamisesta ja neuvoston asetuksen muuttamisesta (komission esittämä) PERUSTELUT Neuvosto valtuutti 29. toukokuuta 2000 komission neuvottelemaan yhteisön puolesta Tsekin tasavallan kanssa kalojen ja kalastustuotteiden vastavuoroisen kaupan vapauttamisesta entisestään. Neuvottelut käytiin 20. lokakuuta 2000 ja 27. maaliskuuta 2001. Sopimuspuolet sopivat yksinkertaisten, asteittaisten ja vastavuoroisten tariffimyönnytysten mallista, jonka yksityiskohdat on kirjattu kummankin valtuuskunnan johtajan allekirjoittamaan yhteisymmärryspöytäkirjaan. Yhteisö antoi neuvottelujen tuloksena seuraavat merkittävät sitoumukset: - Yhteisö poistaa sopimuksen voimaantulopäivänä asetuksessa N:o 965/97 säädetyt CN-koodiin 0301 91 90 kuuluvien elävien taimenten voimassa olevat tariffikiintiöt, ja kyseisen tuotteen tullit poistetaan. - Yhteisö nostaa CN-koodiin 0301 93 00 kuuluvien elävien karppien voimassa olevan tariffikiintiön 4 000 tonniin sopimuksen voimaantulopäivänä. Kiintiö nostetaan 4 500 tonniin seuraavana vuonna ja 5 000 tonniin kahden vuoden kuluttua sopimuksen voimaantulosta. Elävien karppien kiintiö poistetaan kokonaan kolmen vuoden kuluttua sopimuksen voimaantulosta. - Kaikkiin muihin asetuksen (EY) N:o 104/2000 määritelmän mukaisiin kaloihin ja kalastustuotteisiin sovellettaviin tulleihin yhteisö soveltaa sopimuksen voimaantulopäivästä kolmanneksen alennusta. Seuraavana vuonna sovelletaan kolmanneksen lisäalennusta. Kolmen vuoden kuluttua sopimuksen voimaantulopäivästä yhteisö poistaa kaikkien kalojen ja kalastustuotteiden tullit. Yhteisön ja Tsekin tasavallan väliseen Eurooppa-sopimukseen on lisättävä pöytäkirja, jossa vahvistetaan tiettyjä kaloja ja kalastustuotteita koskevat uudet kauppajärjestelyt. Lisäpöytäkirjan voimaan tulemiseksi vaadittavien sisäisten menettelyjen päätökseen saattamista odotettaessa ehdotetaan, että yhteisö toteuttaa neuvoston asetuksella yksipuolisia toimenpiteitä, jotta Tsekille tehtyjä myönnytyksiä voitaisiin soveltaa jo 1 päivästä tammikuuta 2002. Sopimuksen nopea täytäntöönpano on toivottavaa, jotta kalojen ja kalastustuotteiden kaupan asteittain vapauttaminen voidaan aloittaa ja jotta Tsekille voidaan liittymisprosessin yhteydessä antaa myönteinen poliittinen signaali. Ehdotettujen yksipuolisten toimenpiteiden toteuttaminen aikaistaa yhteisön ja Tsekin tasavallan välisen kalojen ja kalastustuotteiden kaupan asteittaisen vapauttamisen tosiasiallista aloitusajankohtaa. Tästä syystä on tarpeen varmistaa, että tämä näkökohta otetaan huomioon Eurooppa-sopimuksen uuden lisäpöytäkirjan voimaantulohetkellä. Tätä tarkoitusta varten ehdotetaan piakkoin tulkitsevaa kirjeenvaihtoa Tsekin kanssa. Edellä esitetyn perusteella neuvostoa pyydetään antamaan liitteenä oleva asetus, jolla yhteisön ja Tsekin kesken sovitut myönnytykset pannaan yksipuolisesti täytäntöön. 2002/0056 (ACC) Ehdotus NEUVOSTON ASETUS Tsekin tasavallasta peräisin olevien kalojen ja kalastustuotteiden tuontia koskevien yksipuolisten toimenpiteiden toteuttamisesta ja neuvoston asetuksen muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, sekä katsoo seuraavaa: (1) Euroopan yhteisöjen ja niiden jäsenvaltioiden sekä Tsekin tasavallan välisestä assosiaatiosta tehdyssä Eurooppa-sopimuksessa [1] määrätään tietyistä kaloja ja kalastustuotteita koskevista myönnytyksistä, joihin viitataan sopimuksen liitteessä XV. [1] EYVL L 360, 31.12.1994, s. 2. (2) Eurooppa-sopimuksen liite XV on korvattu Eurooppa-sopimuksen kauppaa koskevien määräysten mukauttamisesta tehdyn pöytäkirjan [2] liitteen I sisältämällä tekstillä. [2] EYVL L 341, 16.12.1998, s. 3. (3) Neuvoston 29 päivänä toukokuuta 2000 antamien ohjeiden mukaiset neuvottelut Eurooppa-sopimuksen uudesta lisäpöytäkirjasta Tsekin tasavallan kanssa päätettiin 27 päivänä maaliskuuta 2001. (4) Eurooppa-sopimuksen 21 artiklan 5 kohtaan ja 24 artiklaan perustuvassa uudessa lisäpöytäkirjassa määrätään kaloja ja kalastustuotteita koskevista myönnytyksistä. (5) Uuden lisäpöytäkirjan liittämistä Tsekin kanssa tehtyyn Eurooppa-sopimukseen koskevissa neuvotteluissa sovittiin sopimuksen nopeasta täytäntöönpanosta. (6) Tsekki antaa yksipuolisesti kaiken tarvittavan lainsäädännön lisäpöytäkirjassa yhteisölle määrättyjen myönnytysten vastavuoroisen ja samanaikaisen täytäntöönpanon mahdollistamiseksi. (7) Näin ollen yhteisön on aiheellista toteuttaa yksipuolisia toimenpiteitä, joilla otetaan käyttöön Eurooppa-sopimuksen uudessa lisäpöytäkirjassa määrätyt myönnytykset. (8) Sopimusehtojen täytäntöön panemiseksi olisi muutettava Tsekin tasavallasta peräisin olevia tiettyjä eläviä kaloja koskevien yhteisön tariffikiintiöiden avaamisesta ja hallinnoinnista annettua neuvoston asetusta (EY) 965/97 [3]. [3] EYVL L 141, 31.5.1997, s. 1. (9) Tariffikiintiöiden hallinnoinnissa on aiheellista noudattaa tulli-ilmoitusten vastaanottopäivämäärien kronologista järjestystä tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 [4] mukaisesti, [4] EYVL L 253, 11.10.1993, s. 1, asetus sellaisena kuin se on viimeksi muutettuna asetuksella (EY) N:o 993/2001 (EYVL L 141, 28.5.2001, s. 1). ON ANTANUT TÄMÄN ASETUKSEN: 1 artikla 1. Tsekin tasavallasta peräisin olevien kalojen ja kalastustuotteiden tuontia yhteisöön koskevat, jäljempänä 2, 3 ja 4 artiklassa vahvistetut järjestelyt muuttavat Euroopan yhteisöjen ja Tsekin tasavallan välisestä assosiaatiosta tehtyä sopimusta. 2. Tsekin kanssa tehdyn Eurooppa-sopimuksen uudessa lisäpöytäkirjassa määrättyjä myönnytyksiä sovelletaan pöytäkirjan voimaantulopäivästä ottaen huomioon sopimuspuolten vastavuoroisesti ennen kyseistä päivämäärää toteuttamat täytäntöönpanotoimet. Näin ollen lisäpöytäkirjan määräykset korvaavat sen voimaantulopäivänä tämän asetuksen asianomaiset säännökset. 2 artikla Yhteisö poistaa 1 päivänä tammikuuta 2002 asetuksessa (EY) N:o 965/97 säädetyt CN-koodiin 0301 91 90 kuuluvien elävien taimenten (Salmo trutta, Oncorhynchus mykiss, Oncorhynchus clarki, Oncorhynchus aguabonita ja Oncorhynchus gilae) tariffikiintiöt. Asianomaisen tuotteen tullit poistetaan kyseistä päivästä alkaen. 3 artikla Nostetaan 1 päivänä tammikuuta 2002 asetuksen (EY) N:o 965/97 mukaisesti järjestysnumerolla 09.5263 avattu CN-koodiin 0301 93 00 kuuluvien elävien karppien vuotuinen tariffikiintiö 4 000 tonniin. Kiintiö nostetaan tammikuun 1 päivänä 2003 4500 tonniin. Kiintiö nostetaan tammikuun 1 päivänä 2004 5000 tonniin. Tariffikiintiöt ylittävien yhteisöön tuotavien määrien osalta sovelletaan 4 artiklan määräyksiä. 4 artikla Yhteisö soveltaa 1 päivästä tammikuuta 2002 kolmanneksen alennusta kaikkiin muihin kaloihin ja kalastustuotteisiin sovellettaviin tulleihin neuvoston asetuksen (EY) N:o 104/2000 [5] 1 artiklan mukaisesti. [5] EYVL L 17, 21.1.2000, s. 22. Yhteisö soveltaa 1 päivästä tammikuuta 2003 kolmanneksen lisäalennusta tulleihin sellaisina kuin ne olivat tämän asetuksen soveltamisen alkaessa. Yhteisö poistaa 1 päivänä tammikuuta 2005 kaikkien kalojen ja kalastustuotteiden tullit. 5 artikla Edellä 4 artiklassa mainitut alennukset lasketaan yleisiä matemaattisia periaatteita käyttäen. Erityisesti sovelletaan seuraavia sääntöjä: a) kaikki luvut, joissa on desimaalipilkun jälkeen 50 tai vähemmän, pyöristetään alaspäin lähimpään kokonaislukuun; b) kaikki luvut, joissa on desimaalipilkun jälkeen enemmän kuin 50, pyöristetään ylöspäin lähimpään kokonaislukuun; c) kaikki alle 2 prosentin tullit muutetaan ilman eri toimenpiteitä nollatulleiksi. 6 artikla Tämä asetus tulee voimaan kolmantena päivänä sen jälkeen kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä päivänä kuuta . Neuvoston puolesta Puheenjohtaja RAHOITUSSELVITYS 1. Toimenpiteen nimi Ehdotus yksipuolisten toimenpiteiden toteuttamiseksi, joilla aikaistetaan Tsekin kanssa tehtyyn Eurooppa-sopimukseen liitettävän, kalojen ja kalastustuotteiden kaupan järjestelyjen vahvistamista koskevan lisäpöytäkirjan määräysten soveltamista. Vastavuoroisista myönnytyksistä on sovittu, ja ne pannaan täytäntöön kolmen vuoden aikana, mikä johtaa asianomaisten tuotteiden kaupan täyteen vapautumiseen. 2. Budjettikohta/-kohdat 12 luvun 120 momentti 3. Oikeudellinen perusta Euroopan yhteisön perustamissopimuksen 133 artikla 4. Toimenpiteen kuvaus 4.1 Yleistavoite Kalojen ja kalastustuotteiden kaupan täysi vapauttaminen Tsekin liittymistä Euroopan yhteisöön valmisteltaessa. 5. Menojen ja tulojen luokitus 5.1 Oletettu tulolaji Tuontitullit 6. Meno- tai tulolaji - Ehdotettu toimenpide aiheuttaa Tsekistä peräisin olevista kaloista ja kalastustuotteista kannettavien tuontitullien alenemisen. - Toimenpide aiheuttaa alennuksen myös tuontitulleihin, joita yhteisön toimijat maksavat viedessään kalastustuotteita Tsekin tasavaltaan. 7. Rahoitusvaikutukset 7.1 Toimenpiteen kokonaiskustannusten laskentamenetelmä (yksittäisten ja kokonaiskustannusten välinen suhde) Toimenpiteen kustannukset perustuvat vuosien 1998, 1999 ja 2000 kauppaan. Ennalta arvaamattomista kaupan tasoista ja asianomaisiin tuotteisiin sovellettujen tullien vaihteluista johtuen vuosina 1998, 1999 ja 2000 kannettujen tullien laskemisessa käytettiin arvioitua keskimääräistä 12 prosentin tullia. Vuonna 1999 kannetut tuontitullit laskivat melkein 10 prosenttia vuoteen 1998 verrattuna, vuonna 2000 kannetut tullit nousivat melkein 8 prosenttia vuoteen 1999 verrattuna. Arvioitujen tuontitullien laskemisessa ei siten käytetty tullin tason nousua. Määrää on alennettu kolmanneksella ensimmäisen vuoden osalta ja edelleen kolmanneksella toisen vuoden osalta. Koska järjestelyjen odotetaan tulevan voimaan vuoden 2001 aikana, kustannukset arvioidaan siten, että 2001 on ensimmäinen vuosi, 2002 toinen vuosi ja 2003 kolmas vuosi. 7.2 Kustannusten jakautuminen eri tekijöiden kesken Maksusitoumusmäärärahat, miljoonaa euroa (käypinä hintoina) >TAULUKON PAIKKA>